OpenLLM-France/wikimedia huggingface dataset:
# Ducat de Veragua

El Ducat de Veragua és un títol nobiliari hereditari concedit al regne de Castella, el 1537, a Luis Colón i Álvarez de Toledo, net del descobridor d'Amèrica.
Aquest Ducat fou creat el 1537 per Carles I d'Aragó i Castella essent concedit al Luis Colón i Toledo, net primogènit de Cristòfor Colom, junt amb el títol de Marqués de Jamaica a canvi de la renúncia als títols de virrei de les terres descobertes del Mar Oceà, i a una renda del 10% dels guanys dels territoris descoberts.
El territori del ducat constava d'un quadrat perfecte, de vint-i-cinc llegues de costat comptades cap a l'oest de la desembocadura del riu Betlem en el mar Carib, en territori de l'actual República de Panamà. Segons aquestes mides el territori del Ducat arribava fins a les costes del Pacífic.
Luis Colom i Toledo organitzà diverses expedicions per tal de fer efectiva la seva autoritat en el territori, però totes fracassaren degut a la resistència dels indígenes i dificultats topogràfiques i climàtiques. En una d'aquestes expedicions Francisco Colón, germà de Luis, morí a mans dels indígenes.
EL 1556, Luis retornà el senyoriu del territori a la Corona a canvi d'una renda anual de 17.000 ducats, que es pagà als seus hereus fins a l'any 1898, i la conservació del Títol Ducal.
Cristóbal Colón de Carvajal y Gorosábel és l'actual Duc de Veragua.

## Llista dels Ducs de Veragua

| Desde | hasta | Ducat de Veragua |
| 1537 | 1572 | Luis Colón de Toledo, I duc de Veragua. |
| 1572 | 1577 | Felipa Colón de Toledo, II duquessa de Veragua |
| 1577 | 1626 | Nuño Álvares Pereira Colón i Portugal, III duc de Veragua |
| 1626 | 1636 | Álvaro Colón, IV duc de Veragua |
| 1636 | 1673 | Pedro Nuño Colón de Portugal, V duc de Veragua |
| 1673 | 1710 | Pedro Manuel Colón de Portugal, VI duc de Veragua |
| 1710 | 1733 | Pedro Manuel Nuño Colón de Portugal, VII duc de Veragua |
| 1733 | 1739 | Catalina Ventura Colón de Portugal, VIII duquessa de Veragua |
| 1739 | 1785 | James Fitz-James Stuart, IX duc de Veragua |
| 1785 | 1787 | Carlos Bernardo Fitz-James Stuart i Silva, X duc de Veragua |
| 1787 | 1821 | Mariano Colón de Larreátegui i Ximénez de Embún, XI duc de Veragua |
| 1821 | 1866 | Pedro Colón i Ramírez de Baquedano, XII duc de Veragua |
| 1866 | 1910 | Cristóbal Colón de la Cerda y Gante, XIII duc de Veragua |
| 1910 | 1936 | Cristóbal Colón i Aguilera, XIV duc de Veragua |
| 1936 | 1941 | Ramón Colón de Carvajal i Hurtado de Mendoza, XV duc de Veragua |
| 1941 | 1986 | Vicealmirall Cristóbal Colón de Carvajal i Maroto, XVI duc de Veragua |
| 1986 | Presente | Vicealmirall Cristóbal Colón de Carvajal i Gorosábel, XVII duc de Veragua |
# Francesc Vendrell i Vendrell

* No s'ha de confondre amb Francesc Vendrell i Bayona.
Francesc Vendrell i Vendrell (Barcelona, 15 de juny de 1940 - Londres, 27 de novembre de 2022) va ser un diplomàtic català.

## Biografia

Es llicencià en dret a la Universitat de Barcelona, continuà estudiant al King's College de Londres i es graduà en història moderna a la Universitat de Cambridge. Va ser director de l'Acadèmia de Dret Internacional de la Haia el 1979.
El 1968 ingressà al cos diplomàtic de l'ONU, on fou nomenat cap dels serveis de documentació del secretariat general per a Europa i Amèrica del 1987 a 1992. Entre altres càrrecs dins l'alt organisme, ha estat representant personal del secretari general de les Nacions Unides en els processos de pau del Salvador i Nicaragua (1989-1991), Guatemala (1990-1992) i Timor Oriental (1999). Ha participat en missions diplomàtiques al Caucas (1992) i a Haití (1993), i fou director de la divisió d'afers polítics per a l'Àsia oriental i el Pacífic (1993-1997) i de la divisió combinada Àsia-Pacífic (1998-1999).
El 1999 fou nomenat responsable de l'oficina d'assistència al secretari general de l'ONU per als afers polítics d'Àsia, el Pacífic, Amèrica i Europa. Del 2000 al 2002 encapçalà la missió especial de l'ONU a l'Afganistan (UNSMA), i aquest darrer any hi fou nomenat representant de la Unió Europea. El 2002 rebé la Creu de Sant Jordi.

## Referències

* ↑ Ubicació
* ↑ «S'ha mort Francesc Vendrell, el rostre de la diplomàcia catalana a l'ONU». [Consulta: 27 novembre 2022].
* ↑ Redacció. «Mor el diplomàtic català Francesc Vendrell». [Consulta: 28 novembre 2022].
* ↑ 324cat. «Mor als 82 anys Francesc Vendrell, el diplomàtic català de més alt nivell a l'ONU», 27-11-2022. [Consulta: 28 novembre 2022].

## Enllaços externs

* (anglès) Ressenya sobre Francesc Vendrell Arxivat 2007-07-25 a Wayback Machine.
# Diego Orejuela Rodríguez

Diego Orejuela Rodríguez (castellà: Diego Orejuela) (La Luisiana, 20 de gener de 1962 - Barcelona, 20 de juny de 2024) va ser futbolista català d'origen andalús que ocupava la posició de migcampista. Va ser internacional amb les seleccions sub-21 i amateur del combinat espanyol. Fou conegut com a Orejuela II, essent germà del també futbolista Jesús Orejuela I.
Va començar a destacar a les files del RCD Espanyol. Al quadre català hi va debutar a la 82/83, i a l'any següent es va fer amb la titularitat, condició que mantindria fins al 1990, amb l'Espanyol a Segona Divisió. La temporada 90/91, de nou a la màxima categoria, només va jugar 12 partits. El 1988, va disputar la final de la Copa de la UEFA, que l'Espanyol va perdre contra el Bayer Leverkusen. Entre 1991 i 1993 va ser titular a Segona Divisió amb el Palamós CF.

## Referències

* ↑ «Mor als 62 anys Diego Orejuela, exjugador de l'Espanyol criat al Bages» (en castellà). Regió 7, 20-06-2024. [Consulta: 24 juny 2024].
* ↑ «Orejuela II: La saga que no cesa». Mundo Deportivo, 08-12-1982.
* ↑ Jaume Miserachs. «Fallece Diego Orejuela». Mundo Deportivo, 20-06-2024. [Consulta: 20 juny 2024].

## Enllaços externs

* Fitxa del jugador
# Hanoch Piven

Hanoch Piven (Montevideo, Uruguai, 21 d'agost de 1963) és un artista israelià de mitjans mixts, més conegut per les seues caricatures de celebritats.

## Història

Piven va nàixer a l'Uruguai i es va traslladar a Israel amb la seua família als onze anys. Va créixer a Ramat Gan, i va estudiar a l'Escola d'Arts Visuals de Nova York, on es va graduar el 1992. Quan va tornar a Israel el 1995, va començar a treballar per al diari Haaretz.

## Carrera artística

Les composicions il·lustrades de Piven, d'estil de collage, es realitzen a partir d'objectes comuns i retalls de materials, inclosos articles que podrien estar associats amb el tema (per exemple, utilitzant companatge i ampolles de licor per crear Boris Yeltsin per a Haaretz l'any 2000). Les seues caricatures han aparegut a Time, Newsweek, Rolling Stone, The Atlantic Monthly, The Times i Entertainment Weekly, entre altres publicacions.

## Referències

* ↑ Baxter, Kathleen A.; Kochel, Marcia Agness. Gotcha Good!: Nonfiction Books to Get Kids Excited about Reading (en anglès). ABC-CLIO, 2008. ISBN 978-1-59158-654-8.
* ↑ Todorov, Alexander. Face Value: The Irresistible Influence of First Impressions (en anglès). Princeton University Press, 2017-06-06. ISBN 978-0-691-16749-7.
* ↑ My name is Hanoch and I play with my food
* ↑ «The Atlantic Monthly Contributors». The Atlantic, 01-02-2000. [Consulta: 25 maig 2008].
* ↑ «The Embassy of Israel in Washington DC», 01-09-2008. [Consulta: 25 maig 2008].
* 1 2 «A History of Caricature: the Art of Exaggeration», 27-03-2021. [Consulta: 31 agost 2022]. «min 11.34»
* ↑ «Boris Yeltsin by Hanoch Piven». pivenworld.com. Arxivat de l'original el 2011-09-30. [Consulta: 2 juliol 2011].
# Diian Dòntxev Ànguelov

* No s'ha de confondre amb Diian Dòntxev, jugador de l'Spartak de Varna.
Diian Dòntxev Ànguelov (búlgar Диян Дончев Ангелов), habitualment transcrit com a Diyan Donchev (Razagrade, Bulgària, 17 d'octubre de 1964) és un exfutbolista búlgar, que jugava en la posició de migcampista. Va militar a diversos clubs del seu país, així com a equips de la competició espanyola i estatunidenca.

## Equips

* 81/90 Dunav Rousse
* 90/92 Slavia Sofia
* 91/93 CA Osasuna
* 93/94 Levski Sofia
* 94/96 Lokomotiv Sofia
* 95/97 Slavia Sofia
* 96/97 Richmond
* 97/99 Virginia Beach

## Enllaços externs

* Fitxa del jugador
* Fitxa del jugador
# Draft de l'NBA del 1952

El Draft de l'NBA de 1952 va constar de 10 rondes, en les quals únicament va aparèixer un futur membre del Basketball Hall of Fame, Clyde Lovellette.

## Primera ronda

* = All-Star
* = Hall of Fame
| Posició | Jugador | Nacionalitat | Equip NBA | Universitat/Club |
| 1 | Mark Workman (F/C) | Estats Units | Milwaukee Hawks | West Virginia |
| 2 | Jim Baechtold (F/G) | Estats Units | Baltimore Bullets | Eastern Kentucky |
| 3 | Dick Groat (G) | Estats Units | Fort Wayne Pistons | Duke |
| 4 | Bill Mlkvy (F) | Estats Units | Philadelphia Warriors | Temple |
| 5 | Joe Dean | Estats Units | Indianapolis Olympians | Louisiana State |
| 6 | Ralph Polson (F/C) | Estats Units | New York Knicks | Whitworth College |
| 7 | Bob Stauffer | Estats Units | Boston Celtics | Missouri |
| 8 | Bob Lochmueller (F) | Estats Units | Syracuse Nationals | Louisville |
| 9 | Chuck Darling | Estats Units | Rochester Royals | Iowa |
| 10 | Clyde Lovellette (C/F) | Estats Units | Minneapolis Lakers | Kansas |

## Jugadors no escollits en 1a ronda

| Posició | Jugador | Nacionalitat | Equip NBA | Universitat/Club |
| 14 | Walt Davis (C/F) | Estats Units | Philadelphia Warriors | Texas A&M |
| 39 | Don Meineke (F/C) | Estats Units | Fort Wayne Pistons | Dayton |
| 41 | Jack McMahon (G) | Estats Units | Rochester Royals | St. John's |
| 87 | Gene Conley (C/F) | Estats Units | Boston Celtics | George Washington |
# Fleish & Cherry in Crazy Hotel

Fleish & Cherry in Crazy Hotel és un videojoc indie desenvolupat per l'empresa valenciana de videojocs Red Little House Studios. Va ser presentat en 2013 i pertany al gènere de l'aventura gràfica.
El videojoc és una aventura gràfica inspirada en els curts de l'edat daurada de l'animació americana i més concretament, en el treball de directors com Max Fleischer, Friz Freleng, Ub Iwerks i Walt Disney. Te la particularitat que el seu disseny té una paleta de color en blanc-i-negre, com a l'animació clàssica. Per la seua particular estètica, ha estat comparat amb altres jocs indie com Cuphead. El projecte va ser presentat a l'iDeame 2013, rebent una bona acollida per a ser presentat posteriorment a la plataforma de micromecenatge Indiegogo, sense aconseguir tot el finançament necessari.

## Referències

* ↑ «Hablan los indies: Entrevista a Red Little House Studios». El Diario.es, 19-04-2015.
* 1 2 «Fleish & Cherry in Crazy Hotel brings back the 1930's animation aesthetic» (en anglés). Eurogamer, 29-05-2013.
* 1 2 «Fleish and Cherry in “Crazy Hotel”: avance» (en castellà). IGN, 31-05-2013.
* ↑ «Cuphead, Fleish & Cherry, and the influence and impact of classic animation» (en anglés), 26-06-2015.

## Enllaços externs

* Fleish & Cherry in Crazy Hotel - Lloc web oficial
* El joc a Steam
# Dolfo Zorzut

Dolfo Zorzut (Cormons, 1894 - Brescia, 1960) fou un escriptor friulà. Participà en la fundació de la Societat Filològica Friülana el 1919 i va fer nombroses edicions de contes amb Ugo Pellis, Bindo Chiurlo i Josef Marchet i va fer estudis filològics sobre materials trobats a Brandys nad Labem (Bohèmia). Hi ha un premi literari amb el seu nom a Cormons.

## Obres

* Instoris e lïendis furlanis çholtis sù a Cormòns sul Judri (1914)
* Sturiutis furlanis (1921)
* Sot la nape (1926)

## Enllaços externs

* Etnologia friülana Arxivat 2007-06-25 a Wayback Machine.
# Juan Carlos Herrero Duo

Juan Carlos Herrero (Gernika, 10 d'agost de 1961) és un exfutbolista i entrenador basc.

## Carrera esportiva

Com a jugador, ocupava la posició de defensa. L'etapa més reeixida va ser al CD Logroñés, on va ser peça indiscutible en l'època daurada del club, entre finals dels 80 i principis dels 90. Herrero va disputar fins a 212 partits en primera divisió amb els riojans, a més a més va marcar sis gols. Només va perdre la titularitat a la seua darrera campanya, la 94/95, en la qual el Logroñés va ser cuer i va descendir a la Segona Divisió.
També va jugar en altres equips com el CD Calahorra.
Després de penjar les botes, ha seguit vinculat al món del futbol com a entrenador. Ha dirigit al mateix CD Logroñés (05/07) o a l'Anguiano.

## Enllaços externs

* Fitxa del jugador
# Kingston (Oklahoma)

Kingston és un poble dels Estats Units a l'estat d'Oklahoma. Segons el cens del 2000 tenia 1.390 habitants.

## Demografia

Segons el cens del 2000, Kingston tenia 1.390 habitants, 552 habitatges, i 381 famílies. La densitat de població era de 304,9 habitants per km².
Dels 552 habitatges en un 35% hi vivien nens de menys de 18 anys, en un 51,6% hi vivien parelles casades, en un 12,9% dones solteres, i en un 30,8% no eren unitats familiars. En el 27,7% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,94.
Per edats la població es repartia de la següent manera: un 27,3% tenia menys de 18 anys, un 7,4% entre 18 i 24, un 27% entre 25 i 44, un 21,7% de 45 a 60 i un 16,6% 65 anys o més.
L'edat mediana era de 36 anys. Per cada 100 dones de 18 o més anys hi havia 84,5 homes.
La renda mediana per habitatge era de 22.429 $ i la renda mediana per família de 30.259 $. Els homes tenien una renda mediana de 25.278 $ mentre que les dones 18.403 $. La renda per capita de la població era d'11.850 $. Entorn del 18,1% de les famílies i el 22,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kingston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Kingston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Dihya ibn Khalifa al-Kalbí

Dihya ibn Khalifa al-Kalbí (àrab: دحية بن خليفة الكلبي, Diḥya ibn Ḫalīfa al-Kalbī) (? - Damasc, vers 670) fou un company del profeta Muhàmmad, amb qui podria haver estat associat comercialment.
Va participar en diverses batalles (Úhud probablement, al-Khàndaq i Yarmuk) i es va destacar com a gran coneixedor de la frontera siriana. Va ser suposadament la persona que va portar a l'emperador Heracli un missatge del Profeta en què el convidava a convertir-se (vers 627), carta que és posada en dubte per molts historiadors. Es creu que després es va establir a Damasc, on va morir vers el 670.
# ESA Centre for Earth Observation

L' Institut de Recerca Espacial Europea o en anglès European Space Research Institute (ESRIN) és un dels cinc centres de l'agència Espacial Europea. ESRIN es troba a Frascati, a uns 20 km al sud de Roma a Itàlia.
Entre les responsabilitats d'ESRIN dins de l'agència espacial europea inclouen:
* La recollida, l'emmagatzematge i la distribució de les dades recollides pels satèl·lits de l'ESA. El control de les activitats d'observació de la Terra són la responsabilitat del centre.
* Sistema d'informació de gestió de l'agència espacial i la del seu portal d'internet
* Un espai de les tecnologies de comunicació de laboratori
* Administrar el projecte de llançament Vega.
El centre va ser fundat el 1966 i processa les dades de satèl·lits des de 1970.

## Referències

* 1 2 «ESRIN Overview» (en anglès). [Consulta: 9 agost 2013].
* ↑ «ESRIN - VEGA» (en anglès). [Consulta: 9 agost 2013].

## Vegeu també

* European Space Operations Centre (ESOC)
* Centre Europeu de Recerca i Tecnologia Espacials (ESTEC)
* European Space Astronomy Centre (ESAC)
* European Centre for Space Applications and Telecommunications (ECSAT)
* European Astronaut Centre (EAC)
* Centre Spatial Guyanais (CSG)
* European Space Tracking (ESTRACK)
* Agència Espacial Europea (ESA)
* Concurrent Design Facility
* Advanced Concepts Team
* Mission Science Division

## Enllaços externs

* lloc web oficial
Agència Espacial Europea :
# Frederic III

Frederic III és el nom dels següents personatges:
* Frederic III d'Aragó o Frederic III de Trinàcria (Barcelona 1272 - Palerm, 1337), rei de Sicília (1295-1337)
* Frederic III de Brandenburg (Kaliningrad, 1657 - Berlín, 1713), marcgravi elector de Brandenburg i rei de Prússia de la Casa de Hohenzollern
* Frederic III de Dinamarca (Haderslev, 1609 - Copenhaguen, 1670), rei de Dinamarca i de Noruega (1648 -70)
* Frederic III de Hessen-Kassel (Kassel, 1747 - Frankfurt, 1837), landgravi de Hessen-Kassel
* Frederic III Montefeltro (Gubbio, 1422 - Ferrara, 1482), fill natural de Guidantonio Montefeltro i Ludovica Ubaldini della Carda legitimat per Martí V
* Frederic III de Nàpols (1452 - Tours, Regne de França, 1504), rei de Nàpols (1496 -1501)
* Frederic III de Prússia (Potsdam, 1831 - 1888), emperador d'Alemanya i rei de Prússia (1888)
* Frederic III del Sacre Imperi Romanogermànic (1415 - 1493), arxiduc d'Àustria, rei d'Alemanya, i emperador del Sacre Imperi
* Frederic III de Saxònia-Gotha-Altenburg, (Gotha, Alemanya, 1699 - 1772), fill del duc Frederic II i de Magdalena Augusta d'Anhalt-Zerbst
* Frederic III de Sicília dit "el Senzill" (Catània, 1341 - Messina, 1377), Rei de Sicília i Duc d'Atenes i Neopàtria (1355-77)
* Frederic III de Suàbia dit "Barba-roja" (1122 - 1190), Duc de Suàbia (1147 –1152) i emperador del Sacre Imperi
* Frederic August III de Saxònia (Dresden, 1865 - Castell de Sibyllenort, 1932) rei de Saxònia (1904 -18)
* Frederic Francesc III de Mecklenburg-Schwerin (Ludwigslust, 1851 - Canes, 1897) Gran duc de Mecklenburg-Schwerin (1883 - 1897)
* Frederic Guillem III de Prússia (Potsdam, 1770 - 1840), Rei de Prússia
* Ernest Frederic III de Saxònia-Hildburghausen (Königsberg, 1727 - Seidingstadt, 1780), fill del duc Ernest Frederic II i de Carolina d'Erbach-Fürstenau
# Insidiós: Capítol 3

Insidiós: Capítol 3, Insidious: Capítol 3 o Insidious: Chapter 3 (originalment en anglès, Insidious: Chapter 3) és una pel·lícula de terror sobrenatural del 2015 escrita i dirigida per Leigh Whannell en el seu debut com a director. La pel·lícula és una preqüela de les dues primeres pel·lícules i la tercera entrega de la franquícia Insidiós. La pel·lícula és protagonitzada per Dermot Mulroney i Stefanie Scott, amb Angus Sampson, Whannell i Lin Shaye repetint els seus papers de les pel·lícules anteriors. S'ha doblat i subtitulat al català.
El setembre de 2013, es va anunciar una tercera entrega de la sèrie Insidiós, i Whannell va signar per tornar-hi com a guionista, amb Jason Blum i Oren Peli de productors. Screen Rant va informar que la tercera pel·lícula no se centraria en els Lambert, sinó en una nova família i una nova història, i no connectaria amb l'última escena de la segona pel·lícula. El rodatge principal va començar el 9 de juliol de 2014 a Los Angeles sota el títol d'"Into The Further", en un rodatge programat de vint-i-nou dies. El rodatge es va acabar el 18 d'agost.
La pel·lícula es va estrenar el 5 de juny de 2015, va rebre crítiques en diversos sentits i va recaptar 113 milions de dòlars amb un pressupost d'11 milions. Una seqüela, Insidious: The Last Key, es va estrenar el gener de 2018.

## Sinopsi

Elise Rainier accepta posar-se en contacte amb els morts per tal d'ajudar a una adolescent que s'ha convertit en el blanc d'una perillosa entitat sobrenatural.

## Repartiment

* Lin Shaye com a Elise Rainier
* Dermot Mulroney com a Sean Brenner
* Stefanie Scott com a Quinn Brenner
* Angus Sampson com a Tucker
* Leigh Whannell com a Specs
* Hayley Kiyoko com a Maggie
* Tate Berney com a Alex Brenner
* Michael Reid MacKay com a l'home que no pot respirar
* Tom Gallop com a Dr. Henderson
* Steve Coulter com a Carl
* Phyllis Applegate com a Grace
* Ashton Moio com a Hector
* Ele Keats com a Lily Brenner
* Tom Fitzpatrick com a Bride in Black/Parker Crane
* Adrian Sparks com a Jack Rainier
* Phil Abrams com a Mel
* Ruben Garfias com a Ernesto
* Amaris Davidson com a Nurse
* Garrett Ryan com a Josh Lambert de jove
* Joseph Bishara com a Lipstick-Face Demon

## Referències

* ↑ «Insidiós: Capítol 3». FilminCAT. [Consulta: 21 agost 2022].
* ↑ «Insidious: Capítol 3». Ésadir.cat. [Consulta: 14 novembre 2022].
* 1 2 Insidious: Chapter 3 a la Base de dades de cinema en català
* ↑ «Horror Sequel Insidious: Chapter 3 Scares Up Jem, A.N.T. Farm Star Stefanie Scott». , 11-06-2014.
* ↑ Kit, Borys. «Dermot Mulroney to Star in Insidious: Chapter 3». The Hollywood Reporter, 25-06-2014. Arxivat de l'original el 3 de març 2016.
* ↑ Chitwood, Adam. «INSIDIOUS: CHAPTER THREE Moving Forward; Leigh Whannell Returning to Write the Script». Collider.com, 16-09-2013.
* ↑ «'Insidious Chapter 3:' A Set Visit As Scary as the Franchise Itself». slashfilm.com.
* ↑ «Insidious Wrap Party». Instagram.com.
# Gray's Anatomy

Gray's Anatomy és una pel·lícula documental americano-britànica de Steven Soderbergh. La pel·lícula està construïda al voltant d'un llarg monòleg de l'actor/escriptor Spalding Gray que realitza investigacions de medicina no convencional per curar la seva malaltia. Spalding Gray ja ha escrit i ha interpretat en altres projectes idèntics. Es va suïcidar el 2004.
El títol de la pel·lícula remet al llibre mèdic Anatomia de Gray de Henry Gray. La pel·lícula es va presentar l'11 de setembre de 1996 al Festival Internacional de Cinema de Toronto. Va ser rodada en deu dies, a finals de gener de 1996.
Una versió remasteritzada va ser llançada per The Criterion Collection en DVD i Blu-ray el juny de 2012.

## Argument

L'actor Spalding Gray parla de la malaltia que ha tingut als ulls i sobre els nombrosos remeis que ha hagut d'utilitzar per curar-la...

## Repartiment (en el seu propi paper)

* Spalding Gray
* Mike McLaughlin
* Melissa Robertson
* Alvin Henry
* Alyne Hargroder
* Buddy Carr
* Gerry Urso
* Chris Simms
* Tommy Staub
* Kirk A. Patrick Jr.

## Referències

* ↑ ; McCarthy, Todd«Gray's Anatomy», 16-09-1996.
* ↑ "Gray's Anatomy (1997) – The Criterion Collection". Retrieved 2012-3-17.

## Enllaços externs

* Gray's Anatomy a Internet Movie Database (anglès)
* Gray’s Anatomy: The Eyes of the Beholder un assaig de Amy Taubin a Criterion Collection.
# Kingston (desambiguació)

* No s'ha de confondre amb Kingstown.
«Kingston» té aquests significats:
* Geografia:
** Kingston, capital de Jamaica
** Kingston (Norfolk), capital de l'illa Norfolk, territori australià
** Kingston (Ontario), població canadenca de la província d'Ontario
** Kingston upon Thames (districte), districte londinenc
** Estats Units:
*** Kingston (Califòrnia), població de l'estat de Califòrnia
*** Kingston (Geòrgia), població de l'estat de Geòrgia
*** Kingston (Illinois), població de l'estat d'Illinois
*** Kingston (Louisiana), població de l'estat de Louisiana
*** Kingston (Maryland), població de l'estat de Maryland
*** Kingston (Massachusetts), població de l'estat de Massachusetts
*** Kingston (Michigan), població de l'estat de Michigan
*** Kingston (Minnesota), població de l'estat de Minnesota
*** Kingston (Missouri), població de l'estat de Missouri
*** Kingston (Nova Hampshire), població de l'estat de Nova Hampshire
*** Kingston (Nova Jersey), població de l'estat de Nova Jersey
*** Kingston (Nova York), població de l'estat de Nova York
*** Kingston (Ohio), població de l'estat d'Ohio
*** Kingston (Oklahoma), població de l'estat d'Oklahoma
*** Kingston (Pennsilvània), població de l'estat de Pennsilvània
*** Kingston (Rhode Island), població de l'estat de Rhode Island
*** Kingston (Tennessee), població de l'estat de Tennessee
*** Kingston (Texas), població de l'estat de Texas
*** Kingston (Utah), població de l'estat de Utah
*** Kingston (Washington), població de l'estat de Washington
*** Kingston Mines, població de l'estat d'Illinois
* Biografies:
** Kofi Kingston (1981), lluitador ghanès
** Morgan Kingston (Wednesbury, Nottinghamshire, 1881 - Londres, 1936), tenor anglès